Държавен вестник, бр. 48, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  48
ЗАКОН
за изменение на Закона за защитените тери-
тории (обн., ДВ, бр. 133 от 1998 г.; изм., бр. 98
от 1999 г., бр. 28 от 2000 г.)
Параграф единствен. В чл. 21, т. 1 след ду-
мите “съществуващите сгради” съюзът “и” се
заменя със запетая.
Законът е приет от ХХХVIII Народно съб-
рание на 1 юни 2000 г. и е подпечатан с офици-
алния печат на Народното събрание.
Председател на Народното събрание:
 Йордан Соколов
31147
УКАЗ № 159
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за закрила на детето, приет от ХХХVIII
Народно събрание на 31 май 2000 г.
Издаден в София на 9 юни 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за закрила на детето
Г л а в а  п ъ р в а
ОБЩИ ПОЛОЖЕНИЯ
Предмет на закона
Чл. 1. Този закон урежда правата, принци-
пите и мерките за закрила на детето, органите
на държавата и общините и тяхното взаимо-
действие при осъществяване на дейностите по
закрила на детето, както и участието на юри-
дически лица с нестопанска цел и физически
лица в такива дейности.
Определение за дете
Чл. 2. Дете по смисъла на този закон е всяко
физическо лице до навършването на 18 години.
Принципи на закрила
Чл. 3. Закрилата на детето се основава на
следните принципи:
1. зачитане и уважение на личността на
детето;
2. отглеждане на детето в семейна среда;
3. осигуряване по най-добър начин на инте-
ресите на детето;
4. специална закрила на дете в риск или с
изявени дарби;
5. насърчаване на доброволното участие в
дейностите по закрилата на детето;
6. подбор на лицата, пряко ангажирани в
дейностите по закрила на детето, съобразно
техните личностни и социални качества и гри-
жа за тяхната професионална квалификация;
7. временен характер на ограничителните
мерки;
8. контрол по ефективността на предприе-
тите мерки.
Мерки за закрила
Чл. 4. Закрилата на детето по този закон се
осъществява чрез:
1. съдействие, подпомагане и услуги в семей-
на среда;
2. настаняване в семейство на роднини или
близки;
3. настаняване в приемно семейство;
4. настаняване в специализирана институция;
5. полицейска закрила.
Специална закрила
Чл. 5. Специална закрила се осигурява на:
1. дете в риск;
2. дете с изявени дарби.
Органи за закрила на детето
Чл. 6. Закрилата на детето се осъществя-
ва чрез:
1. Държавна агенция за закрила на детето;
2. общински служби за социално подпо-
магане.
Задължение за съдействие
Чл. 7. (1) Лице, на което стане известно, че
дете се нуждае от закрила, е длъжно незабавно
да уведоми общинската служба за социално
подпомагане.
(2)  Същото задължение има и всяко лице, на
което това е станало известно във връзка с уп-
ражняваната от него професия или дейност, дори
и ако то е обвързано с професионална тайна.
Права и задължения на родителите
Чл. 8. (1) Всеки родител може да иска и да
получава съдействие от органите по този закон.
(2) Родителят има право да бъде информи-
ран и консултиран за всички мерки и действия,
предприемани по този закон, с изключение на
случаите по чл. 13. Той може да поиска промяна
на мерките при изменение на обстоятелствата.
(3) Родителят е длъжен да изпълнява пред-
приетите по този закон мерки и да съдейства
при осъществяването на дейностите по зак-
рила на детето.
(4) Разпоредбите по предходните алинеи се
прилагат и по отношение на лицата, които
полагат грижи по отглеждането и възпитани-
ето на деца.
Участие на юридически лица
с нестопанска цел
Чл. 9. (1) Юридически лица с нестопанска
цел, както и отделни физически лица, участват
в дейностите по закрила на детето при условия
и по ред, предвидени в закон.